CELEX: 62012TN0060
Language: da
Date: 2012-02-06 00:00:00
Title: Sag T-60/12: Sag anlagt den 6. februar 2012 — Western Digital og Western Digital Ireland mod Kommissionen

31.3.2012   
            
            
               DA
            
            
               Den Europæiske Unions Tidende
            
            
               C 98/26
            
         Sag anlagt den 6. februar 2012 — Western Digital og Western Digital Ireland mod Kommissionen
   (Sag T-60/12)
   2012/C 98/42
   Processprog: engelsk
   
      Parter
   
   
      Sagsøgere: Western Digital Corp. (Dover, Delaware, De Forenede Stater) og Western Digital Ireland, Ltd (Grand Cayman, Caymanøerne) (ved advokat F. González Díaz, solicitor R. Patel og barrister P. Stuart)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Kommissionen pålægges at fremlægge det spørgeskema, som den har fremsendt til tredjemænd under den første og anden fase af dens undersøgelse vedrørende Seagates påtænkte erhvervelse af Samsung Electronics Co. Ltd.s harddiskdrevsvirksomhed.
            
         
               —
            
            
               Kommissionen pålægges at give aktindsigt i dens dokumenter før og efter anmeldelsen af Seagate og Samsung-transaktionen, herunder især aktindsigt i de ikke-fortrolige udgaver af korrespondancen og registrene over kontakterne mellem Seagate, Samsung og Kommissionen indtil anmeldelsesdatoen og i den interne kommunikation i Kommissionen — både mht. sagen om Seagate og Samsung og sagen om Western Digital Ireland og Viviti Technologies — for så vidt angår prioriteringen af de to transaktioner.
            
         
               —
            
            
               Artikel 2 og 3 i Europa-Kommissionens afgørelse af 23. november 2011 i sag COMP/M.6203 — Western Digital Ireland/Viviti Technologies, om en undersøgelse i henhold til Rådets forordning (EF) nr. 139/2004 (1), og i det omfang det er nødvendigt, afgørelsens artikel 1, annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne anført fire anbringender.
   
               1)
            
            
               Med det første anbringende gøres gældende, at vedtagelsen og/eller anvendelsen af den såkaldte »foreløbige bestemmelse« betyder at den anfægtede afgørelse er behæftet med fejl, idet
               
                           —
                        
                        
                           Kommissionen ikke har beføjelse til at vedtage en foreløbig bestemmelse, der er baseret på anmeldelsesdatoen for fusionen.
                        
                     
                           —
                        
                        
                           Den foreløbige bestemmelse er ulovlig og i strid med de almindelige principper om retfærdighed og god forvaltningsskik.
                        
                     
                           —
                        
                        
                           Kommissionen tilsidesatte sagsøgernes berettigede forventning om at transaktionen ville blive vurderet som en 5-4 fusion.
                        
                     
                           —
                        
                        
                           Ved at kræve uforholdsmæssige oplysninger før anmeldelsen, fratog Kommissionen i strid med principperne om god forvaltningsskik, retfærdighed og forbud mod forskelsbehandling reelt sagsøgerne muligheden for, at deres transaktion blev den, der blev anmeldt først.
                        
                     
         
               2)
            
            
               Med det andet anbringende gøres gældende, at den anfægtede afgørelse er behæftet med en fejl, da sagsøgerne blev udelukket fra at udøve deres ret til forsvar, idet
               
                           —
                        
                        
                           Sagsøgerne fik ikke mulighed for at anfægte argumenter, vurderinger og antagelser, der er en del af den anfægtede afgørelse, men som ikke var en del af klagepunktsmeddelelsen.
                        
                     
                           —
                        
                        
                           Sagsøgerne blev ikke givet mulighed for at analysere relevante data og oplysninger, som Kommissionen havde adgang til.
                        
                     
         
               3)
            
            
               Med det tredje anbringende gøres gældende, at Kommissionens anfægtede afgørelse er behæftet med retlige fejl og støttet på beviser, der er faktuelt urigtige, upålidelige og ikke i stand til at understøtte de konklusioner, der er blevet udledt af dem, og er baseret på retlige fejl.
            
         
               4)
            
            
               Med det fjerde anbringende gøres gældende, at den anfægtede afgørelse tilsidesætter et af EU-rettens grundlæggende principper, idet den pålægger uforholdsmæssige løsninger.
            
         
      (1)  Rådets forordning (EF) nr. 139/2004 af 20.1.2004 om kontrol med fusioner og virksomhedsovertagelser (EUT L 24, s. 1).